Klum en 2008
**Heidi Klum**, nada en Bergisch Gladbach (Renania do Norte-Westfalia) o 1 de xuño de 1973, é unha modelo, presentadora, empresaria, deseñadora de moda, produtora de televisión e actriz alemá. En 2008, converteuse en cidadá estadounidense mantendo a cidadanía alemá.

Traxectoria
-----------

Klum e a súa exparella Seal na 59.ª edición dos premios Emmy
Deuse a coñecer a finais da década de 1990 ao desfilar para Victoria's Secret, onde se converteu nun dos primeiros *anxos*, e por posar para as revistas *Elle*, *Sports Illustrated* *Swimsuit Issue* ou para as edicións alemá e francesa da revista *Vogue*. Ademais de desfilar, apareceu en numerosos anuncios comerciais de McDonald's ou Volkswagen na televisión alemá e en varias series de televisión, incluíndo *CSI: Miami*, *Spin City* e *Sex and the City* e como actriz ocasional interpretou unha modelo temperamental no filme *Blow Dry*, unha xigante en *Ella Enchanted* e a Ursula Andress en *The Life and Death of Peter Sellers*.

En decembro de 2004, comezou a producir o programa de telerrealidade *Project Runway* na canle de televisión estadounidense-canadense Bravo, no que os concursantes compiten por un contrato para varias casas de moda, así como por outros premios. O programa chegou ás quince tempadas e Klum foi nomeada ao Emmy. Tamén participou nun *reality show* en Alemaña chamado *Germany's next Topmodel* en que foi a presentadora e produtora xunto con Tyra Banks. Ese programa tivo tres tempadas en que se elixiron tres novas modelos.

Participou no vídeos musical do grupo británico Jamiroquai, "Love Foolosophy", e no da cantante australiana Sia, "Fire Meet Gasoline".

Os seus propios deseños de roupa aparecen no catálogo por correo *Otto*. Tamén deseñou calzado para Birkenstock, xoiaría para Mouawad e traxes de baño (mostrados na revista *Sports Illustrated Swimsuit Issue* do ano 2002).

En 2007 Forbes nomeouna a terceira modelo que máis gañara no mundo dentro dunha lista de 15.

O 30 de setembro de 2010, anunciou que deixaba de desfilar para Victoria's Secret, tras trece anos e catro fillos desde que comezou a traballar para esta firma de roupa interior.

Presentou a cerimonia dos MTV Europe Music Awards de 2012 en Frankfurt.

Klum é unha ávida pintora e varios dos seus cadros apareceron en revistas de arte estadounidenses. O 27 de setembro de 2002, dedicou unha escultura chamada "Can con bolboretas" a conmemorar o traballo dos cans de rescate tralos atentados do 11 de setembro de 2001.

Vida persoal
------------

Estivo casada co seu estilista Ric Pipino de setembro de 1997 a novembro de 2002. Posteriormente, mantivo unha relación co cantante Anthony Kiedis e outra con Flavio Briatore, exdirector deportivo do equipo Renault de Fórmula 1. O romance con este último terminou cando ela quedou embarazada del. A súa filla chamouse Helene «Leni», como unha das avoas de Klum e naceu o 4 de maio de 2004.

Estando embarazada, Klum empezou unha nova relación co cantante británico Seal. Casaron o 10 de maio de 2005 na praia de Careyes en México. Tiveron tres fillos biolóxicos xuntos, dous nenos e unha nena: «Henry» Günther Ademola Dashtu Samuel, nado o 12 de setembro de 2005, Johan Riley Fyodor Taiwo Samuel nado o 21 de novembro de 2006 e por último Lou Soulola Samuel, unha nena que naceu o 10 de outubro de 2009. Ademais, Seal adoptou a Leni, que nunca foi recoñecida polo seu pai biolóxico. Klum afirmou enfaticamente que "Seal é o pai de Leni".

Tras sete anos de matrimonio, en xaneiro de 2012, Klum e Seal anunciaron a súa separación nun comunicado publicado pola revista *People*.

En maio de 2018, Klum apareceu na Gala amfAR coa súa nova parella, Tom Kaulitz, guitarrista da banda alemá Tokio Hotel. Deste xeito fixeron pública a relación que mantiñan na intimidade desde febreiro de 2018. En decembro dese mesmo ano a parella anunciou o seu compromiso. Segundo varios medios de comunicación, Klum e Kaulitz contraeron matrimonio nunha cerimonia íntima o 3 de agosto de 2019 en California. Celebrouse unha segunda cerimonia en agosto no luxoso iate "Christina O" fronte á illa italiana de Capri.

Notas
-----

1. ↑  "Heidi Klum Becomes a Citizen For Her Children". *People*. 5 de novembro de 2008. Consultado o 11 de febreiro de 2019.
2. ↑  "Solid Gold" Arquivado 12 de abril de 2011 en Wayback Machine. Cityist
3. ↑  "Heidi Klum: "Ich bin ein deutsches Mädel" 7 de setembro de 2010, Op Online *(en alemán)*
4. ↑  "Heidi Klum may have retired from modeling career but her body won't quit". Todakuaba.com. 8 de outubro de 2010. Arquivado dende o orixinal o 31 de agosto de 2011. Consultado o 24 de xullo de 2011.
5. ↑  "Amerikas Superstar '50 Cent' bei Saadi Gaddafi". Arquivado dende o orixinal o 14 de novembro de 2007. Consultado o 17 de xaneiro de 2008.
6. ↑  "McDonalds Commercial Heidi Klum "Für Sie nur das Beste" 2007". YouTube. Consultado o 2 de outubro de 2012.
7. ↑  "US Magazine "Heidi Klum nominada al Emmy". Arquivado dende o orixinal o 26 de outubro de 2007. Consultado o 27 de outubro de 2021.
8. ↑  "Heidi Klum Birkenstock Sandals". Arquivado dende o orixinal o 24 de outubro de 2019. Consultado o 2 de outubro de 2012.
9. ↑  "Sports Illustrated Swimsuit". Arquivado dende o orixinal o 15 de marzo de 2012. Consultado o 2 de outubro de 2012.
10. ↑  "Forbes "Heidi Klum tercer modelo mejor pagada"". Arquivado dende o orixinal o 29 de maio de 2012. Consultado o 27 de outubro de 2021.
11. ↑  "Heidi Klum cuelga las alas de ángel de Victoria's Secret" (en castelán). Consultado o 3 de abril de 2013.
12. ↑  "Heidi Klum and her dog Shila". celebritydogwatcher.com. 30 de marzo de 2007.
13. ↑  "Heidi Klum Biography". People. Arquivado dende o orixinal o 2015-02-27. Consultado o 16 de outubro de 2014.
14. ↑  "News, December 17: Wynonna Judd Sentenced on DUI Charge, Robin Williams Takes Stage in Baghdad, Affleck To Start Daytona 500, More...". 17 de decembro de 2003. Consultado o 30 outubro de 2011.
15. ↑  Baker, KC; Silverman, Stephen M. (5 de maio de 2004). "Klum, Dixie Chick Welcome 3 Baby Girls". *People*. Consultado o 2 de novembro de 2015.
16. ↑  People en español "Heidi Klum es mamá por cuarta vez" - actualizado outubro de 2009
17. ↑  "Heidi Klum and Seal welcome baby boy: Johan Riley Fyodor Taiwo". Arquivado dende o orixinal o 22 de febreiro de 2014. Consultado o 12 de febreiro de 2014.
18. ↑  Keck, William (3 de decembro de 2007). "Celeb Watch: Heidi Klum relishes her model family life". USA Today. Consultado o 4 de decembro de 2007.
19. ↑  Heidi Klum y Seal se separan *(en castelán)*
20. ↑  Heidi Klum, primera vez en redes y posado oficial con su nuevo novio, Tom Kaulitz *(en castelán)*
21. ↑  "Heidi Klum se casa por segunda vez con Tom Kaulitz, 16 años menor que ella". *www.telediario.mx* (en castelán). Consultado o 2022-03-22.
22. ↑  "Heidi Klum y Tom Kaulitz se dan el "sí quiero" en el barco de Onassis" (en castelán). Consultado o 5 de agosto de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Heidi Klum Modificar a ligazón no Wikidata*** |

### Ligazóns externas

* Páxina oficial
* AOL Books interview about the book *Body of Knowledge*
* Entrevista en *Der Spiegel* (12 de febreiro de 2006)

|  |  |
| --- | --- |
| Control de autoridades | 
* Wd: Q60036
* WorldCat
* VIAF: 85619301
* Allmovie: p278408
* AllMusic: mn0002065347
* AlloCiné: 60195
* BNB: ID
* BNF: 161677648
* CineRessources: 52220
* DeutscheBio: 129797219
* Discogs: 678431
* EBID: ID
* FAST: 1987215
* FMD: heidi\_klum
* GiantBomb: 3040-89828
* GND: 129797219
* IMDb: nm0005099
* ISNI: 0000 0000 7872 1263
* LCCN: n2004091450
* LibraryThing: klumheidi
* Metacritic: heidi-klum
* MusicBrainz: ID
* Munzinger: 00000023476
* NKC: xx0050030
* NNDB: 000024915
* Rotten Tomatoes: heidi\_klum
* SUDOC: 091574897
* Synchronkartei: 10777
* TMDb: 10584
* TVcom: heidi-klum
* TVGuide: 3000383763
* WikiTree: Klum-22

 |